Kandidatų turnyras

Kandidatų turnyras – tai pasaulio šachmatų čempionato etapas, kuriame atrenkamas pasaulio šachmatų čempiono varžovas mače dėl pasaulio čempiono vardo.
Pirmasis Kandidatų turnyras įvyko 1950 m. Jį organizavo FIDE. Nuo 1962 metų turnyrus pakeitė atkrentamieji Kandidatų mačai, todėl vėliau Kandidatų turnyrai vykdavo nereguliariai.

Einant metams dalyvaujančių turnyre žaidėjų skaičius skaičius svyravo nuo 8 iki 15. Nors keletas žaidėjų į šį turnyrą patekdavo tiesiogiai, daugumas žaidėjų – tik praėję atranką Tarpzoniniame turnyre.

Istorija 
Pirmas Pasaulio šachmatų čempionato Tarpzoninio ir Kandidatų turnyrų ciklas prasidėjo 1948 m. Šie turnyrai buvo rengiami 1950–1962 m. Po to ilgam laikui, 1963–1983 m., buvo pakeisti Kandidatų mačais. Vėl atnaujinti 1985 metais. 1986 m. FIDE vėl atsisakė Kandidatų turnyrų. Iš viso buvo pravesti šeši Kandidatų turnyrai. Turnyre dalyvaudavo tarpzoninio turnyro, ar turnyrų (1984 m.) geriausiai pasirodę žaidėjai. Jų skaičius keitėsi. Taip pat turnyre dalyvaudavo ir žaidėjas pralaimėjęs pasaulio čempionato mačą. Nuo 1959 metų turnyre galėjo dalyvauti ir žaidėjas praėjusiame kandidatų turnyre užėmęs 2-ąją vietą. 1950–1956 metų turnyrai buvo žaidžiami dviem ratais, 1959–1962 m. keturiais ratais. 

1965–1984 m. pretendento į pasaulio šachmatų čempionus išaiškinimui pradėti naudoti atkrentamieji mačai, kurie trukdavo keletą mėnesių. Jie vykdavo ratų sistema. 1995–1996 m. mačuose (nuo pusfinalio lygiomis teisėmis dalyvavo tuometinis FIDE pasaulio čempionas Anatolijus Karpovas. Nuo 1996 m. FIDE sustabdė Kandidatų turnyrus. Nuo 2007 m. pasaulio čempionato vėl pradėjo juos rengti, bet jau kitokia tvarka. 1985 m. – po 25 metų pertraukos vėl paprastas ratų sistemos turnyras, kurio 4 geriausiai pasirodę šachmatininkai žaidė dar atkrentamuosius mačus, kurių nugalėtojas iškart netapo pretendentu. FIDE kongresas Grace nutarė, kad Kandidatų mačų nugalėtojas 1987 metais, 14 partijų superfinalo mače, susitiktų su A. Karpovu, kuris 1986 metais pralaimėjo mačą revanšą Gariui Kasparovui. 

Per atsiskyrimą nuo FIDE (1992–2006 m.) „klasikinio“ pasaulio čempionato organizatoriai surengė (1994–1995, 1998 ir 2002 m.) tris Kandidatų turnyrus, kurių sponsoriai, kaip ir formatas, kiekvieną kartą buvo kitas. Vieno iš šių turnyrų nugalėtojas (Aleksejus Širovas) dėl abejotinų aplinkybių neturėjo galimybės žaisti klasikiniame 2000 m. pasaulio čempionate. Kandidatų turnyrai vėl buvo pradėti rengti 2013 m.

Turnyro nugalėtojai 
 D. Bronšteinas, ir I. Boleslavskis (1950 m.)
Vasilijus Smyslovas (1953 ir 1956 m.)
 Michailas Talis (1959 m.)
 Tigranas Petrosianas (1962 m.)
 R. Vaganianas, A. Sokolovas, A. Jusupovas (1985 m.).
 Magnusas Karlsenas (2013 m.)
 Višvanatanas Anandas (2014 m.)
 Sergejus Karjakinas (2016 m.)
 Fabianas Karuana (2018 m.)
 Janas Nepomniaščis (2020-2021) m.

Turnyrai 
1950 m. Kandidatų turnyras, Budapeštas. 1950 m. balandžio 9–gegužės 20 d.
1953 m. Kandidatų turnyras, Nojhauzenas ir Ciurichas. 1953 m. rugpjūčio 28–spalio 24 d.
1956 m. Kandidatų turnyras, Amsterdamas (10 ir 11 ratai – Leuvardene). 1956 m. kovo 27–balandžio 10 d.
1959 m. Kandidatų turnyras, Bledas – (1–14) ratai, Zagrebas – (15–21) ratai, Belgradas – (22–28) ratai. 1959 m. rugsėjo 6–spalio 31 d.
1962 m. Kandidatų turnyras, Kiurasao sala, Vilemstade. 1962 m. gegužės 2–birželio 26 d.
1985 m. Kandidatų turnyras, Monpeljė. 1985 m. spalio 12–lapkričio 3 d.
2013 m. Kandidatų turnyras, Londonas. 2013 m. kovo 14–balandžio 2 d.
2014 m. Kandidatų turnyras, Chanty Mansijskas. 2014 m. kovo 13–31 d.
2016 m. Kandidatų turnyras, Maskva. 2016 m. kovo 11–30 d.
2018 m. Kandidatų turnyras, Berlynas. 2018 m. kovo 10–28 d.
2020 m. Kandidatų turnyras, Jekaterinburgas. 2020 m. kovo 17 - 2021 m. balandžio 27 d.

Šaltiniai

Nuorodos 
 Kandidatų turnyrai ir mačai
 Pasaulio čempionatų mačai ir turnyrai
 Pasaulio šachmatų federacijos svetainė